Case ID: 1092841
Sentence 240: Məhkum2 qanunsuz göstərişinə əsasən, N nömrəli hərbi hissənin hal-hazırda istintaqla şəxsiyyətləri müəyyən edilməmiş hərbi qulluqçuları X67in sinəsinə bir neçə yumruq zərbəsi vuraraq, onu yataqxana binasının ikinci mərtəbəsində olan otaqlardan birinə aparmış, orada X67dən onun düşmən tərəfindən kimin vasitəsilə, hansı şəraitdə, nə vaxtdan məxfi əməkdaşlığa cəlb edilməsi, düşmənlə əlaqələri, onun özünün hansı hərbi qulluqçuların düşmən tərəfindən məxfi əməkdaşlığa cəlb edilməsini təşkil etməsi, düşmənlə əməkdaşlıq edən digər hərbi qulluqçular barədə məlumatlar verməsini tələb edərək, ona qarşı zorakı hərəkətlər etmiş, yəni bədəninin müxtəlif nahiyələrinə yumruq və təpiklə, habelə plastik boru və qamçı ilə çoxsaylı zərbələr vurmuş, xüsusi qurğu vasitəsi ilə, naqillərini bədəninin müxtəlif nahiyələrinə birləşdirməklə uzun müddət ərzində dəfələrlə elektrik cərəyanı vermiş, ayaqlarına kəndir bağlayıb, tavandan başı aşağı asaraq, həmin vəziyyətdə bədəninin müxtəlif nahiyələrinə elektrik cərəyanı vermiş, uzun müddət asılı vəziyyətdə saxlamış, kəlbətinlə barmaqlarını sıxmış, X67 düşmənlə əməkdaşlıq etməsini təkzib etdiyindən, 20N7-ci ilin may ayının sonlarınadək müxtəlif tarixlərdə, arada müəyyən fasilələr verilməklə, davamlı şəkildə eyni qaydada ona qarşı fiziki zor tətbiq etmiş və işgəncə vermişlər.